کوژرانی دۆسکی ئازاد

دۆسکی ئازاد کچە ترانسجێندەرێکی ٢٣ ساڵە بوو کە جێندەرەکەی بۆ مێ گواستبووەوە و لەبەر ئەوە لەلایەن براکەی، بە ناوی چەکدار ئازاد کوژرا. دۆسکی ئازاد مەیک ئەپ ئارتیستێک و کەسایەتییەکی سۆشیال میدیا بوو کە لەبارەی خۆی کراوە بوو.
ئەوە بوو لە ٢٨ی کانوونی دووەمی ٢٠٢٢ لە دھۆک، دۆسکی لەلایەن براکەی کوژرا و دوای سێ ڕۆژی تر لە ڕێکەوتی ٣١ی کانوونی دووەم، پۆلیسی دھۆک تەرمەکەی لە دووریی ٣٠ کیلۆمەتری ئەو شارە دۆزییەوە.

بەپێی ڕاگەیەندراوی نووسینگەی ڕێکخەری ڕاسپاردە نێودەوڵەتییەکانی حکوومەتی ھەرێمی کوردستان، تۆمەتبار ھەشت ساڵ پێش تاوانەکە ھەرێمی کوردستانی جێھێشتووە و لە یەکێک لە وڵاتە ئەورووپییەکان نیشتەجێیە، بەڵام لە نێوان ١٧ بۆ ١٨ی کانوونی یەکەمی ٢٠٢١ بۆ ئەنجامدانی ئەم تاوانکارییە گەڕاوەتەوە ھەرێمی کوردستان.

 کاردانەوەکان 
کۆنسوڵخانەی ویلایەتە یەکگرتووەکانی ئەمریکا لە ھەولێر، سەرکۆنەی ئەو ڕووداوە و داوای لێکۆڵینەوەی ئەو کەیسەی کرد. ھەروەھا کونسوڵخانەی فەڕەنسا و ئەڵمانیاش لە ھەولێر لەسەر ئەو کوشتنە ھاتنە دەنگ و نیگەرانی خۆیان دەربڕی.

 سەرچاوەکان 

پۆل:مردووانی ٢٠٢٢
پۆل:توندوتیژی دژی ژنانی ترانسجێندەر
پۆل:لەدایکبووانی دەیەی ١٩٩٠
پۆل:خەڵکی دھۆک
پۆل:ژنی ترانسجێندەر و ترانسێکشوال